எட்டுப் போட பழகுவது முக்கியம் என்றார்கள். எழரைச் சனி என்பது எல்லோருக்கும் தெரியும். பிறந்த ராசிப்படி ஏழரைச் சனி உள்ளவர்கள் பல இடர்களைச் சந்திப்பார்கள் என்பது இந்துக்களின் அசைக்க முடியாத நம்பிக்கை. 30 வருடங்களக்கு ஒரு முறை வரும் இந்த ஏழரைச் சனி,சம்பந்தப்பட்டவரை ஆட்டி அலைக்கழிக்குமாம். இதை விட எட்டில சனி மிக மோசமானது என்று காந்தன் நினைத்தான். அதென்ன புதிதாக எட்டில சனி? ஸ்கூட்டர் ஓடப் பழுகுபவர்கள் முதலில் கற்க வேண்டியது எட்டுப் போடுவதுதான். காந்தனோடு பயிற்சிக்கு வந்த பல இளம் பெண்கள் இலகுவாக எட்டுப் போட்டார்கள். ஏனோ தெரியவில்லை. காந்தனை இந்தப் பயிற்சி புரட்டியெடுத்தது. நன்றாகக் குழப்பியது.